2 ลักษณะการประกอบธุรกิจ

2.1 ความเป็นมา

บริษัทเริ่มประกอบธุรกิจเป็นตัวแทนรับขายเวลาโฆษณาในรายการต่างๆ ทางโทรทัศน์เมื่อปี 2527
นับแต่ปี 2532
เป็นต้นมาบริษัทเริ่มซื้อเวลาจากทางสถานีเพื่อดำเนินการผลิตรายการและขายเวลาโฆษณาเอง
บริษัทมีการเพิ่มทุนจดทะเบียนเป็นระยะเพื่อรองรับการขยายตัวของธุรกิจ
และได้รับอนุมัติจากคณะกรรมการตลาดหลักทรัพย์แห่งประเทศไทยให้เป็นหลักทรัพย์จดทะเบียนตั้งแต่วันที่
8 กุมภาพันธ์ 2539 เป็นต้นไป โดยมีกลุ่มผู้บริหารกลุ่มเดิม (คือ นางยุวดี บุญครอง และนายโฆสิต
สุวินิจจิต) เป็นผู้ถือหุ้นรายใหญ่ถือหุ้นในสัดส่วนร้อยละ 49.41 ในช่วงระหว่างปี 2538 - 2539
บริษัทได้มีการขยายตัวและเติบโตอย่างรวดเร็ว มีการขยายการลงทุนโดยการจัดตั้งบริษัทย่อยรวม 9
บริษัทและร่วมทุนในบริษัทอื่นอีก 2 บริษัทที่มีการดำเนินธุรกิจที่เกี่ยวข้องสนับสนุนกับธุรกิจโทรทัศน์
ได้แก่ ธุรกิจเพลง ธุรกิจสตูดิโอ และธุรกิจการตลาด
แต่หลังจากที่บริษัทได้รับผลกระทบจากวิกฤติการณ์ทางเศรษฐกิจที่เกิดขึ้นในช่วงหลังของปี 2540
บริษัทได้เข้าสู่กระบวนการฟื้นฟูกิจการและการปรับโครงสร้างหนี้ โดยในระหว่างปี 2542-2543
การปรับโครงสร้างหนี้อยู่ภายใต้การกำกับดูแลโดย คปน.
แต่หลังจากที่บริษัทไม่สามารถทำตามเงื่อนไขของสัญญาปรับโครงสร้างหนี้นี้ได้
จึงได้ยื่นคำร้องขอฟื้นฟูกิจการต่อศาลล้มละลายกลางในช่วงปลายปี 2543
ศาลมีคำสั่งเห็นชอบด้วยแผนฟื้นฟูกิจการของบริษัทในเดือนมกราคม2545
แผนฟื้นฟูดังกล่าวประกอบด้วย การปรับโครงสร้างธุรกิจให้มีความเหมาะสมชัดเจนและมีขนาดเล็กลง
โดยจำหน่ายธุรกิจเพลงและธุรกิจการตลาดซึ่งมีผลการดำเนินงานขาดทุนอย่างต่อเนื่องและมีขาดทุนสะสมเกินทุนออกไป
คงไว้แต่บริษัทที่มีศักยภาพในการทำกำไรและเป็นธุรกิจหลักเท่านั้น
การปรับโครงสร้างหนี้และทุนโดยมีการปลดหนี้เงินต้นและดอกเบี้ยคงค้าง การแปลงหนี้เป็นทุน
การลดทุนและการเพิ่มทุน
รวมทั้งการโอนส่วนเกินมูลค่าหุ้นสามัญและสำรองตามกฏหมายหักกลบลบกับผลขาดทุนสะสมของบริษัท
ต่อมาในเดือนมีนาคม 2546 บริษัทได้ยื่นคำร้องขอแก้ไขแผนฟื้นฟูกิจการต่อเจ้าพนักงานพิทักษ์ทรัพย์
และในเดือนเมษายน 2546 ศาลมีคำสั่งเห็นชอบด้วยแผนฟื้นฟูที่แก้ไข
ซึ่งมีสาระสำคัญคือการเพิ่มทุนแบบเฉพาะเจาะจงให้กับผู้ลงทุนใหม่ คือ กลุ่มบริษัท
กรุงเทพโทรทัศน์และวิทยุ จำกัด และนำเงินที่ได้จากการเพิ่มทุนไปชำระหนี้ทั้งหมดตามแผนฟื้นฟู
ส่วนหนึ่งนำไปลงทุนในหุ้นสามัญของบริษัท เขาเขียวคันทรีคลับ จำกัด
ส่วนที่เหลือใช้เป็นเงินทุนหมุนเวียนในบริษัท ต่อมาในเดือนพฤศจิกายน 2546
ศาลได้อนุมัติให้บริษัทยกเลิกการฟื้นฟูกิจการตามที่ยื่นคำร้องขอ
และตลาดหลักทรัพย์แห่งประเทศไทยอนุมัติย้ายหลักทรัพย์ของบริษัทออกจากหมวดบริษัทจดทะเบียนที่อยู่ระหว่างฟื้นฟูกิจการกลับสู่หมวดอุตสาหกรรมปกติโดยเริ่มซื้อขายได้ตั้งแต่วันที่
30 ธันวาคม 2546 เป็นต้นไป เพื่อให้บริษัทสามารถดำเนินธุรกิจบันเทิงได้ครบวงจร
อันเป็นการเพิ่มศักยภาพในการแข่งขัน และเป็นการลดความเสี่ยงในปี 2547
บริษัทจึงเริ่มขยายธุรกิจที่เกี่ยวข้องกับสื่อ คือธุรกิจวีดีโอซีดี (Home Entertainment) และ
สิ่งพิมพ์

2.2 ภาพรวมการประกอบธุรกิจของกลุ่มบริษัท

ปัจจุบันบริษัทมีการประกอบธุรกิจในกลุ่มธุรกิจ 4 กลุ่มคือ กลุ่มธุรกิจโทรทัศน์ กลุ่มธุรกิจสตูดิโอ
กลุ่มธุรกิจด้านการต่างประเทศ และธุรกิจสนามกอล์ฟ การดำเนินงานของบริษัทในกลุ่มเป็นดังนี้

กลุ่มมีเดียส์ เป็นกลุ่มบริษัทที่ดำเนินธุรกิจที่เกี่ยวข้องและส่งเสริมในด้านบันเทิงสันทนาการ
และสาระความรู้ต่างๆ ปัจจุบันมีบริษัทในกลุ่มรวม 6 บริษัท
สามารถแบ่งตามประเภทของธุรกิจได้ดังนี้

ธุรกิจโทรทัศน์ ได้แก่ 1. บริษัท มีเดีย ออฟ มีเดียส์ จำกัด (มหาชน) ผลิตรายการวาไรตี้
เกมส์โชว์ ทอล์คโชว์ รายการเพลง และละครโทรทัศน์

ผลิตภาพยนตร์ ละคร รายการโทรทัศน์ เพื่อจำหน่ายในรูปแบบของวีดีโอซีดี

ผลิตและจำหน่ายผลิตภัณฑ์ประเภทพ็อกเก็ตบุค ( Pocket Book )

2. บริษัท เอ็ม แอนด์ ดี เอนเตอร์เทนเมนท์ จำกัด ผลิตเกมส์โชว์ และขายตรง

สินค้าทางโทรทัศน์ (Direct Response Television)

ธุรกิจสตูดิโอ ได้แก่ 1. บริษัท มีเดีย สตูดิโอ จำกัด ให้บริการเช่าห้องถ่ายทำและเครื่องมือถ่ายทำ

ตัดต่อ

  2. บริษัท อิลูร่า (ประเทศไทย) จำกัด ให้บริการเทคนิคพิเศษ ( ปัจจุบันไม่ได้
  ดำเนินการและศาลมีคำสั่งพิทักษ์ทรัพย์เด็ดขาด )

ธุรกิจต่างประเทศ ได้แก่ 1. บริษัท เอ็ม โอ เอ็ม อินเตอร์เนชั่นแนล จำกัด
ตัวแทนจำหน่ายรายการโทร

-ทัศน์ทั้งในและต่างประเทศ

ธุรกิจสนามกอล์ฟ ได้แก่ 1. บริษัท เขาเขียวคันทรี่คลับ จำกัด

  2.3 โครงสร้างรายได้

ตารางแสดงโครงสร้างรายได้ของกลุ่มมีเดียส์ ปี 2545-2547

[TABLE]

*** รายได้รวมส่วนแบ่งกำไรจากเงินลงทุนในบริษัทร่วมตามวิธีส่วนได้เสียจากการลงทุน

บริษัทมีรายได้หลักจากค่าโฆษณาของกลุ่มธุรกิจโทรทัศน์ คิดเป็นร้อยละ 90.17
ของรายได้รวมของกลุ่มบริษัท ( ดูหมายเหตุประกอบงบการเงินข้อ 15
การเสนอข้อมูลทางการเงินจำแนกตามส่วนงาน )

4.  เป้าหมายการดำเนินธุรกิจ

กลุ่มมีเดียส์
มีเป้าหมายที่จะเป็นผู้ประกอบธุรกิจบันเทิงที่ครบวงจรภายหลังจากการเข้าร่วมทุนของผู้ถือหุ้นรายใหญ่ที่แข็งแกร่ง
เช่น กลุ่มสถานีโทรทัศน์ช่อง 7 สี โดยจะขยายธุรกิจสื่อให้ครอบคลุมสื่อวิทยุ สื่อวีดีโอซีดี ( Home
Entertainment ) สื่อสิ่งพิมพ์และสื่อที่เกี่ยวข้องกับเทคโนโลยี่ที่ทันสมัย ซึ่งเริ่มในปี 2547
เป็นต้นไป